Nú er langt um liðið frá síðasta blogg pistli og pósti á áskriftarhóp Fararsniðs . Haustið var annasamt , ferðir seldust upp og kennarahópar og kórar voru í miklum ferðapælingum og eru enn . Jafnvel harmónikkuhópur hyggur á að komast á stærstu harmónikkuhátíð Evrópu . Það er alltaf svolítið gaman að fást við eitthvað nýtt , stundum tekst það í fyrstu tilraun og stundum ekki , þannig er það nú bara um margt í dagsins önn . Jóla - og áramótakveðjur Erindi þessa pistils er þó fyrst og fremst að þakka farþegum ársins , sem nú er að ljúka , samfylgdina í sumar og haust og góða viðkynningu . Það er gaman að kveðja brosandi hóp í lok vel heppnaðrar ferðar , þar sem fyrirheit eru gefin um að koma sem allra fyrst í aðra ferð með okkur . Það er líka tilhlökkunarefni að hitta og kynnast nýjum farþegum á komandi ári og sýna þeim eitthvað sem þau höfðu vel af látið og ákváðu strax og tækifæri gafst að bóka ferð með okkur . Ekki er síðri tilhlökkunin yfir að hitta aftur fólk sem hefur farið margar ferðir með okkur og er einmitt fólkið sem er besta kynningin á ferðunum okkar . Með þeim orðum óskum við öllum gleðilegrar hátíðar og farsældar í starfi og leik á næsta ári . Sjálfur stefni ég að því að verða 70 ára snemma í febrúar og halda upp á það á gresjunum í þjóðgörðum Tansaníju . Ef það skyldi vekja forvitni , þá læt ég fylgja með tengla á þær tvær ferðir okkar þar sem enn eru óseld sæti .